*Ekkor megkérdezték tőle: „Mit tett veled? Hogyan nyitotta meg a szemedet?” (Jn 9,26)*

Valahogy az az érzésem, hogy a farizeusok újból-újból beszéltetik ezt az embert, hátha egyszer téveszt valamit. Akkor lenne indok. De a gyógyult nem egészen az ő elgondolásuk szerint válaszol.

*Hogyan nyitotta meg a szemedet?* Csodával – hangzana a rövid, tömör és pontos válasz. Minden ami menetközben használva volt, a sár, a Siloam tava, csak eszköz. A végső válasz Jézus kimondott szava, mert a Teremtő erőt hordozta és hordozza ma is.

Jézussal való találkozás ma is képes a szemek megnyitására. Nem kizárólag a fizikai szemekre gondolok, hisz azok sokunknál megfelelően működnek. Szellemi szemeinknek azonban kétség kívül szükséges a megnyílás. Ezáltal látjuk meg mindazt, amit Jézus tett értünk, és tesz ma is a hétköznapokban. Ugye Te is Vele éled a hétköznapokat! *Vadon Gyula*